

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A Képviselő-testület 2024. augusztus 26.-i rendes ülésére**

**Telki viziközművek 15 éves Gördülő Fejlesztési Terv jóváhagyása**

**A napirendet tárgyaló ülés dátuma**: **2023.08.26.**

**A napirendet tárgyaló ülés:** **Pénzügyi Bizottság**, **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása: ---**

**2. Jogszabályi hivatkozások**: A viziközmű szolgáltatásról szóló 2011.évi CCIX. törvény

**3.Költségkihatások és egyéb szükséges feltételeket, illetve megteremtésük javasolt forrásai:**

Költségvetési források a víziközmű használati díj terhére

**4. Tényállás bemutatása:**

A 2011. évi CCIX. törvény a víziközmű-szolgáltatásról (a továbbiakban: Vksztv.) rendelkezik a vízi közművek 15 éves Gördülő Fejlesztési Tervének elkészítéséről.

A hivatkozott törvény 11.§-a rendelkezik arról, hogy víziközmű-szolgáltatási ágazatonként 15 éves időtávra Gördülő Fejlesztési Tervet szükséges készíteni, melyet a törvényes felügyeletet ellátó Magyar Energetikai és Közmű szabályozási Hivatalhoz kell megküldeni minden év szeptember 30-ig.

A Gördülő Fejlesztési Terv két részből áll:

* Felújítási és Pótlási Tervből, valamint
* Beruházási Tervből

A Vksztv. 11. S (2) bekezdésének megfelelően a felújítási és pótlási tervrészt minden esetben a víziközmű-szolgáltató: a beruházási tervrészt pedig az ellátásért felelős készíti el és nyújtja be jóváhagyásra a Magyar Energetikai és Közmű-szabályozási Hivatalhoz (a továbbiakban: Hivatal).

A Fejlesztési Tervvel kapcsolatos kötelezettségek végrehajtása érdekében az Északdunántúli Vízmű Zrt. előkészítette - a 2025-2039. évi GFT felújítási és pótlási tervét és - a 2025-2039. évi GFT beruházási tervét, melyek az előterjesztés mellékletét képezik.

A 2025-2039. évi GFT elkészítéséhez, a felújítási -, pótlási munkák költségeinek kalkulálásához, a benyújtáshoz a mellékletben csatolt nyilatkozatok, megbízások, valamint az elfogadott határozatok szükségesek:

* A 2011. évi CCIX. törvény 11. § (2) bekezdése szerinti Gördülő Fejlesztési Tervvel kapcsolatos kötelezettségek végrehajtása érdekében Telki község Önkormányzatának Képviselő-testülete megbízza az Északdunántúli Vízmű Zrt-t a 2025-2039. évi GFT Magyar Energetikai és Közmű-szabályozási Hivatalhoz történő benyújtásával.
* Határozat a 2025-2039. évi GFT elfogadásáról

Telki, 2024. augusztus 21.

Deltai Károly

polgármester

**Határozati javaslat**

**Telki község Önkormányzat Képviselő-testülete**

**/2024.(VIII. ) számú önkormányzati**

**Határozata**

**Telki viziközművek 15 éves gördülő fejlesztési Terv jóváhagyása**

Telki község Képviselő-testülete, mint a víziközmű rendszer ellátásért felelőse a víziközmű-szolgáltatásról szóló 2011. évi CCIX. törvény 11. §. szerint az Északdunántúli Vízmű Zrt. által a 2025-2039. időszakra elkészített Gördülő Fejlesztési Terv felújítási-pótlási és beruházási tervrészét elfogadja.

Felhatalmazza a polgármestert a Gördülő Fejlesztési Terv elfogadtatásához szükséges intézkedések megtételére, nyilatkozatok aláírására és a Magyar Energetikai és Közmű Szabályozási Hivatalhoz történő benyújtására.

Felelős: Polgármester

Határidő: azonnal